
Uznesenie Okresný súd Prievidza v exekučnej veci oprávneného: A. B., nar. XX.XX.XXXX, trvale bytom B. C. XXX/ XX, XXX XX D. proti povinnému: E. B., nar. XX.XX.XXXX trvale bytom XXX XX F., o vymoženie bežného a zameškaného výživného, takto rozhodol: I. Exekúciu z a s t a v u j e . II. Okresný súd Prievidza j e p o v i n n ý nahradiť súdnemu exekútorovi Mgr. Ing Stanislavovi Sklenářovi Exekútorský úrad Piešťany, so sídlom Teplická 53, 921 01 Piešťany, trovy exekúcie vo výške 47,48 eur do troch dní od právoplatnosti tohto uznesenia. odôvodnenie: 1. Návrhom doručeným pôvodnému súdnemu exekútorovi dňa 17.05.2006 sa zákonná zástupkyňa oprávneného domáhala vykonania exekúcie proti povinnému pre vymoženie zameškaného a bežného výživného na základe exekučného titulu, ktorým je právoplatný rozsudok Okresného súdu v Prievidzi č.k. 13P/613/2004-10 zo dňa 04.11.2004. Poverenie na vykonanie exekúcie bolo pôvodnému súdnemu exekútorovi Mgr. Tiborovi Hurtišovi udelené dňa 01.06.2006. Náhradníkom súdneho exekútora je Mgr. Ing. Stanislav Sklenář. 2. Súdny exekútor podal podnet na zastavenie exekúcie podľa § 57 ods. 1 písm. h) zák. č. 233/1995 Z.z. o súdnych exekútoroch a exekučnej činnosti zo dňa 08.03.2025. 3. Podľa § 243h ods. 1 zákona č. 233/1995 Z.z. o súdnych exekútoroch a exekučnej činnosti (Exekučný poriadok), ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. 4. Podľa § 58 ods. 1 Exekučného poriadku, exekúciu zastaví súd na návrh alebo aj bez návrhu. 5. Podľa § 57 ods. 1 písm. c) Exekučného poriadku, exekúciu súd zastaví, ak zastavenie exekúcie navrhol ten, kto navrhol jej vykonanie. 6. Podľa § 57 ods. 1 písm. h) Exekučného poriadku, exekúciu súd zastaví, ak majetok povinného nestačí ani na úhradu trov exekúcie. 7. Vzhľadom na to, že oprávnený súhlasí so zastavením konania (nechce pokračovať v exekučnom konaní), súd je povinný rešpektovať jeho dispozičné právo v ktoromkoľvek štádiu exekučného konania a tiež vzhľadom na zistený skutkový stav - majetok povinného nestačí ani na úhradu trov exekúcie, s poukazom na vyššie citované ustanovenia exekúciu zastavil. 8. Podaním návrhu na vykonanie exekúcie vzniklo súdnemu exekútorovi právo na náhradu trov exekúcie.
9. Podľa § 196 Exekučného poriadku v znení účinnom do 31.03.2017 (§ 243h ods.1 Exekučného poriadku), za výkon exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času. Ak je exekútor platiteľom dane z pridanej hodnoty podľa osobitného zákona, zvyšuje sa jeho odmena a náhrady určené podľa tohto zákona o daň z pridanej hodnoty. 10. Podľa § 199 Exekučného poriadku v znení účinnom do 31.03.2017 (§ 243h ods.1 Exekučného poriadku), výšku odmeny exekútora, náhrady hotových výdavkov, náhrady za stratu času, spôsob ich určenia a výšku primeraného preddavku na odmenu a na náhradu hotových výdavkov exekútora (§ 196 a § 197 ods. 2) ustanoví ministerstvo po dohode s Ministerstvom práce, sociálnych vecí a rodiny Slovenskej republiky všeobecne záväzným právnym predpisom. Týmto všeobecne záväzným právnym predpisom je vyhláška Ministerstva spravodlivosti Slovenskej republiky č. 288/1995 Z. z. o odmenách a náhradách súdnych exekútorov (ďalej len „vyhláška“) v znení neskorších predpisov. 11. Podľa § 200 ods. 1 Exekučného poriadku v znení účinnom do 31.03.2017 (§ 243h ods.1 Exekučného poriadku), trovami exekúcie sú odmena exekútora, náhrada hotových výdavkov a náhrada za stratu času pri vykonaní exekúcie (§ 196). Oprávnený a exekútor majú nárok na náhradu trov potrebných na účelné vymáhanie nároku. 12. Podľa § 200 ods. 5 Exekučného poriadku v znení účinnom do 31.03.2017 (§ 243h ods.1 Exekučného poriadku), ak súd rozhodne o zastavení exekúcie, rozhodne aj o tom, kto a v akej výške platí trovy exekúcie. 13. Podľa § 14 ods. 1, 2, 3 vyhlášky v znení účinnej do 30.04.2008, odmena súdneho exekútora za výkon exekučnej činnosti na určuje: a) podľa počtu hodín účelne vynaložených na exekúciu, b) paušálnou sumou za jednotlivé úkony exekučnej činnosti. Základná hodinová sadzba podľa odseku 1 písm. a) je 6,64 eura (200,- Sk) za každú aj začatú hodinu . Paušálna suma za každý jednotlivý úkon exekučnej činnosti je 3,32 eura (100,- Sk). 14. Podľa § 15 ods. 1 vyhlášky v znení účinnej do 30.04.2008, paušálnou sumou sa odmeňujú tieto úkony exekučnej činnosti: a) získanie poverenia na vykonanie exekúcie, b) doručenie príkazu na začatie exekúcie, c) doručenie upovedomenia o začatí exekúcie, d) doručenie exekučného príkazu, e) doručenie upovedomenia o spôsobe exekúcie, f) doručenie rozhodnutia súdu vydaného v exekučnom konaní, g) každé zisťovanie bydliska povinného, h) každé zisťovanie platiteľa mzdy povinného, i) každé zisťovanie účtu povinného, j) každé ďalšie zisťovanie majetku povinného. 15. Podľa § 22 ods. 1 vyhlášky v znení účinnej do 30.04.2008, súdnemu exekútorovi patrí popri odmene aj náhrada hotových výdavkov účelne vynaložených v súvislosti s vykonávaním exekučnej činnosti; táto náhrada zahŕňa najmä cestovné náhrady, poštovné a telekomunikačné výdavky, znalecké náhrady a poplatky. 16. V predmetnej veci si súdny exekútor uplatnil trovy exekúcie spolu vo výške 47,48 eur bez uplatnenia DPH z odmeny a náhrady hotových výdavkov. Tieto trovy pozostávajú z odmeny podľa § 15 ods. 1 vyhlášky vo výške 29,88 eur (9x 3,32 eur) za úkony – získanie poverenia na vykonanie exekúcie, zisťovanie zamestnávateľa povinného zo dňa 08.06.2006, doručenie upovedomenia o začatí exekúcie, doručenie príkazu na začatie exekúcie zrážkami zo mzdy, doručenie exekučného príkazu zrážkami zo mzdy povinného, zisťovanie adresy trvalého pobytu povinného, zisťovanie motorových vozidiel povinného, zisťovanie bankových účtov povinného, zisťovanie zamestnávateľa povinného z 26.02.2025) a náhradu hotových výdavkov vo výške 17,60 eur (§ 22 cit. vyhl. - poštovné) : 2x doručenky do vlastných rúk UOZE -2,60 eur, zaslanie exekučného príkazu zrážkami zo mzdy- 2,60 eur, zaslanie opraveného exekučného príkazu SP, povinný, oprávnený - 3,90 eur, výzva oprávnenému – 3,60 eur, zaslanie
exekučného spisu – 4,90 eur . Súdny exekútor si k odmene a náhrade hotových výdavkov neuplatnil DPH, preto mu ju súd nepriznal. 17. Po preskúmaní špecifikácie trov exekúcie a pripojených dokumentov z exekučného spisu EX 142/2006 dospel súd k záveru, že súdnemu exekútorovi prináležia trovy exekúcie v celkovej výške 47,48 eur. Súd má z exekučného spisu preukázané vynaloženie poštovného uplatneného súdnym exekútorom. Súd má preukázané aj vykonanie úkonov podľa § 15 ods. 1 vyhlášky, tak ako si ich náhradu uplatnil súdny exekútor. 18. Na základe horeuvedeného dospel súd k záveru, že súdnemu exekútorovi prináležia trovy exekúcie v celkovej výške 47,48 eur, t.j. úkolová odmena vo výške 29,88 eur (odmena za 9 úkonov exekučnej činnosti) + 17,60 eur (náhrada hotových výdavkov za poštovné). 19. Podľa § 203 ods. 2 Exekučného poriadku ak sa exekúcia zastaví z dôvodu, že majetok povinného nestačí ani na úhradu trov exekúcie, znáša ich oprávnený. To neplatí, ak ide o vykonanie exekúcie na vymoženie pohľadávky na výživnom. V takomto prípade znáša trovy exekúcie súd; súd nemá právo na náhradu trov exekúcie, ktoré platil. Nakoľko vymáhaný nárok má povahu nároku na výživné, súd rozhodol tak, že trovy exekúcie v celkovej výške 47,48 eur patriace súdnemu exekútorovi, je povinný uhradiť Okresný súd Prievidza vo výške 47,48 eur, ktorý ich podľa § 203 ods. 2 druhá a tretia veta Exekučného poriadku má znášať. Poučenie: Proti výroku I. uznesenia možno podať odvolanie v lehote 15 dní odo dňa jeho doručenia na Okresný súd Prievidza písomne, v troch vyhotoveniach ( § 58 ods. 5 Exekučného poriadku v znení účinnej do 31.03.2017). V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 127 ods. 1 CSP, ak zákon na podanie nevyžaduje osobitné náležitosti, v podaní sa uvedie, a) ktorému súdu je určené, b) kto ho robí, c) ktorej veci sa týka, d) čo sa ním sleduje a e) podpis. Podľa § 127 ods. 2 CSP, ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Proti výroku II. uznesenia odvolanie nie je prípustné ( § 355 ods. 2 CSP).

